cyanic-selkie/wikianc huggingface dataset:
হালিমা রফিক
যৌন হয়রানির অভিযোগ
রফিক একটি ক্রিকেট ম্যাচ চলাকালীন দাবি করেছিলেন যে তিনি তাঁর নিয়োগকারীদের হাতে যৌন হয়রানির শিকার হয়েছেন। অভিযুক্ত অপরাধী ছিলেন মৌলভি মুহাম্মদ সুলতান আলম আনসারি। তিনি হলেন একজন ৭০ বছর বয়সী আইনজীবী, প্রাক্তন বিচারক এবং পাঞ্জাবের প্রাদেশিক পরিষদের সদস্য। তিনি পাকিস্তান মুসলিম লীগের (এন) টিকিটে মুলতানের  পিপি-১৬১ থেকে নির্বাচিত পাঞ্জাবের প্রাদেশিক পরিষদের সদস্য। রফিক দাবি করেছিলেন যে আলম আনসারি এবং দলের নির্বাচক মোহাম্মদ জাভেদ দুজনে মিলে তাঁকে আঞ্চলিক এবং জাতীয় উভয় ক্রিকেট দলে মনোনীত করার বিনিময়ে যৌন সুবিধার দাবি করেছিলেন। রফিক তখন বলেছিলেন যে তাঁদের নিয়োগকারীদের দ্বারা তখন থেকেই, মহিলাদের খেলাধুলায় যৌন হয়রানির বিষয়টি তুলে ধরার জন্য, তাঁকে  হুমকি দেওয়া হচ্ছে। ২০১৩ সালে, রফিক, সীমা জাভেদ, হিনা গফুর, কিরণ ইরশাদ এবং সাবা গফুর দাবি করেছিলেন যে মুলতান ক্রিকেট বোর্ড থেকে তাঁদের হুমকি দেওয়া হচ্ছে, ভয় দেখানো হচ্ছে এবং হয়রান করা হচ্ছে।
আলম আনসারী পরবর্তীতে রফিকের বিরুদ্ধে মিথ্যা অভিযোগ ও মানহানির চেষ্টা করার জন্য ২০ মিলিয়ন ডলারের মামলা করেন।
মৃত্যু
২০১৪ সালের ১৩ই জুলাই রবিবার, হালিমা রফিক অ্যাসিড খেয়ে আত্মহত্যা করেন। আলম আনসারীর করা মানহানির মামলায় তাঁর নাম ঘোষণা করার নোটিশ পাওয়ার দুই দিন পর এই ঘটনা ঘটেছিল। হালিমার বাবা মুহাম্মদ রফিক মুলতান ক্রিকেট বোর্ডের কর্মকর্তাদের (আলম আনসারি সহ) ক্রিকেট ক্যাম্পের প্রশিক্ষণের সময় কিশোরী মহিলা খেলোয়াড়দের যৌন হয়রানির অভিযোগ তোলেন।  হালিমার ভাই রশিদ রফিক, নিশতার হাসপাতালকে অবহেলার জন্য অভিযুক্ত করেন, কারণ জরুরি কক্ষের চিকিৎসকরা হালিমার পেট  থেকে অ্যাসিড পাম্প করে বার করে না দিয়ে তাঁকে হাসপাতালে ২ ঘন্টা রেখে তারপরে ছেড়ে দেন।
ক্যামব্রিয়ান পূর্ব খরগোশ
ক্যামব্রিয়ান পূর্ব খরগোশ অথবা ক্যামব্রিয়ান পূর্ব সময়ে খরগোশের জীবাশ্ম এই সুবচনটি জীববিজ্ঞানী জেবিএস হ্যাল্ডেন দ্বারা জনপ্রিয় হওয়া একটি সুবিখ্যাত সুবচন। তাকে যখন প্রশ্ন করা হয়েছিল যে ঠিক কোন প্রমাণটি বিবর্তন তত্ত্ব এবং সে বিষয়ের উপর করা গবেষণা নিয়ে তার আত্মবিশ্বাসকে হ্রাস করবে, তখন তিনি এ উত্তরটি দিয়েছিলেন। তার উত্তরটি ১৯৯০ এর সময়ে বেশ আলোচিত এবং বহুল ব্যবহৃত একটি সুবচনে পরিণত হয়েছিল৷ তার গবেষণাকালীন অনেক বিবৃতিই জনপ্রিয়তা লাভ করেছে।
কেউ কেউ এই উত্তরকে আমলে নিয়ে দাবি করেছেন যে, বিবর্তন কে কখনোই দেখা যায় বা অনুভব করা যায় এই জাতীয় কোন প্রকার প্রমাণ দিয়ে মিথ্যা প্রমাণ করা যাবে না। এরূপ একজন বিখ্যাত দার্শনিক কার্ল পপার বলেছেন মিথ্যা প্রমাণ করার বিষয়টি বিজ্ঞানে খুবই গুরুত্বপূর্ণ একটি বিষয়। বিবর্তন তত্ত্ব বিজ্ঞানের বিষয় কিনা তা নিয়ে তিনি প্রথমে সন্দেহ পোষণ করলেও পরবর্তীতে এই উপসংহারে উপনীত হয়েছেন যে, বিজ্ঞানের অন্যতম আলোচ্য গবেষণা ক্ষেত্র হলো বিবর্তন নিয়ে গবেষণা।
খরগোশ হচ্ছে স্তন্যপায়ী জীব। বিজ্ঞানের দর্শনের দৃষ্টিভঙ্গি থেকে এটা বলা যায় যে যদি খরগোশের একটা জীবাশ্মও ক্যামব্রিয়ান পূর্ব কোন পাথরে খুঁজে পাওয়া যায়, তখন সেই মুহূর্ত থেকে প্রতীয়মান হবে যে বিবর্তন নিয়ে পৃথিবীর সাধারণ মানুষ যে ধারণা উপলব্ধ হয়েছে, সে বুঝায় বিশাল রকমের ঘাটতি আছে। স্তন্যপায়ী প্রাণীরা ভূতাত্ত্বিক সময় সীমা অনুসারে ক্যামব্রিয়ান পূর্ব সময়ের বহুকাল পরে আবির্ভূত হয়েছে। ভূতাত্ত্বিক তথ্য থেকে জানা যায় যে যদিও প্রথম স্তন্যপায়ী প্রাণী  ট্রাইওসিক যুগে বিচরণ করেছিল; কিন্তু আধুনিক স্তন্যপায়ী প্রাণীদের বর্গের আবির্ভাব ঘটেছে প্যালিওজিন সময়ের প্যালিওসিন এবং ইওসিন যুগে; যা ক্যাম্বিয়াম পূর্ব সময়ের প্রায় ১০০ কোটি বছর পরের ঘটনা।
দশমিনা উপজেলা
দশমিনা বাংলাদেশের বরিশাল বিভাগের পটুয়াখালী জেলার অন্তর্গত একটি উপজেলা।
অবস্থান ও আয়তন
আয়তন: ৩৫১.৮৮ বর্গ কিমি। অবস্থান: ২২°০৮´ থেকে ২২°২২´ উত্তর অক্ষাংশ এবং ৯০°২৮´ থেকে ৯০°৩৯´ পূর্ব দ্রাঘিমাংশ। সীমানা: উত্তরে বাউফল উপজেলা, দক্ষিণে গলাচিপা উপজেলা, পূর্বে লালমোহন উপজেলা ও ভোলা জেলার চরফ্যাশন উপজেলা, পশ্চিমে গলাচিপা উপজেলা।
প্রশাসনিক এলাকাসমূহ
দশমিনা উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দশমিনা থানার আওতাধীন।
ইতিহাস
দশমিনা থানা গঠিত হয় ১৯৭৯ সালে এবং ১৯৮৩ সালে থানাকে উপজেলায় রূপান্তর করা হয়। ৭টি ইউনিয়ন, ৪৯টি মৌজা ৫৩টি গ্রামের সমন্বয়ে দশমিনা উপজেলা গঠিত।
জনসংখ্যার উপাত্ত
২০১১ সালের আদমশুমারি অনুযায়ী দশমিনা উপজেলার মোট জনসংখ্যা ১,২৩,৩৮৮ জন। এর মধ্যে পুরুষ ৬০,২৪১ জন এবং মহিলা ৬৩,১৪৭ জন। মোট পরিবার ২৮,৪৯০টি।
শিক্ষা
২০১১ সালের আদমশুমারি অনুযায়ী দশমিনা উপজেলার সাক্ষরতার হার ৪৮.৭%।
এ উপজেলায় কলেজ ৪ টি, মাধ্যমিক বিদ্যালয় ২৫ টি, প্রাথমিক বিদ্যালয় ১০৯ টি, মাদ্রাসা ১৯ টি।
শিক্ষা প্রতিষ্ঠান
মাদ্রাসা সমূহ
অর্থনীতি
দশমিনা উপজেলার জনগোষ্ঠীর আয়ের প্রধান উৎস কৃষি ৬৪.৮৬%, অকৃষি শ্রমিক ৫.৬৯%, শিল্প ০.৫৭%, ব্যবসা ১০.২৫%, পরিবহন ও যোগাযোগ ১.৯৯%, চাকরি ৫.৮৮%, নির্মাণ ১.৪৮%, ধর্মীয় সেবা ০.২৫%, রেন্ট অ্যান্ড রেমিটেন্স ০.১৩% এবং অন্যান্য ৮.৯০%।
পটুয়াখালী সদর উপজেলা
পটুয়াখালী সদর বাংলাদেশের পটুয়াখালী জেলার অন্তর্গত একটি প্রশাসনিক এলাকা এবং পটুয়াখালী জেলার সদর দপ্তর। পটুয়াখালী বাংলাদেশের অন্যতম প্রাচীন শহর ও পৌর এলাকা। পটুয়াখালী বাংলাদেশের দক্ষিণাঞ্চলের একটি সম্ভবনাময় জেলা ও দেশের অন্যতম গুরুত্বপূর্ণ নদীবন্দর। ১৯৬৯ সালে পটুয়াখালী জেলা প্রতিষ্ঠিত হয়।
অবস্থান
এই উপজেলার উত্তরে দুমকি উপজেলা, পূর্বে বাউফল উপজেলা ও গলাচিপা উপজেলা, দক্ষিণে গলাচিপা উপজেলা ও বরগুনা জেলার আমতলী উপজেলা এবং পশ্চিমে মির্জাগঞ্জ উপজেলা অবস্থিত।
প্রশাসনিক এলাকাসমূহ
পটুয়াখালী সদর উপজেলায় বর্তমানে ১টি পৌরসভা ও ১৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম পটুয়াখালী সদর থানার আওতাধীন।
ইতিহাস
পটুয়াখালী শহরের বয়স প্রায় দেড়’শ বছর। এই নামের উৎপত্তি নিয়ে মতান্তর রয়েছে। কবে, কখন, কীভাবে পটুয়াখালী নামকরণ হয়েছিল তা বলা দুরূহ ব্যাপার। এ নামকরণ সম্পর্কে তেমন কোন দালিলিক প্রমাণ নেই। পটুয়াখালী নামকরণের ক্ষেত্রে মতভেদ থাকলেও অধিকাংশেই দেবেন্দ্র নাথ দত্তের পুরানো কবিতার সূত্র ধরে “পতুয়ার খাল” থেকে পটুয়াখালী নামকরণের উৎপত্তি বলে সমর্থন করেন। সপ্তদশ শতাব্দীতে পর্তুগীজ জলদস্যুদের হামলা, লুণ্ঠন, অগ্নিসংযোগ, নারী নির্যাতন, অপহরণ ও ধ্বংসলীলায় বাকলা-চন্দ্রদ্বীপের দক্ষিণাঞ্চল প্রায় জনশূন্য হয়ে পড়ে। এসময় বর্তমান পটুয়াখালী শহর এলাকা ছিল সুন্দরবন এবং নদীর উত্তর পাড়ে ছিল লোকালয়। উত্তর পাশের বর্তমান লাউকাঠী নদী ছিল লোহালিয়া ও পায়রা নদীর ভাড়ানী খাল। এই ভাড়ানী খাল দিয়েই পর্তুগীজ জলদস্যুরা এসে গ্রামের পর গ্রাম চালাত লুণ্ঠন ও অত্যাচার। এ খাল দিয়ে পর্তুগীজদের আগমনের কারণে স্থানীয়রা তৈরি করে অনেক কেচ্ছা ও কল্প কাহিনী। এর নাম তখন সবার মুখে মুখে পতুয়ার খাল। পরবর্তীতে এই পতুয়ার খাল থেকেই পটুয়াখালীর উত্পত্তি হয়। ১৯৮০ সনে শেরেবাংলা টাউন হলে অনুষ্ঠিত ‘পটুয়াখালী জেলার ইতিহাস ও ঐতিহ্য’ শীর্ষক সেমিনারে অধিকাংশ বক্তা, প্রবন্ধকার ও ‘বরিশালের ইতিহাস’-এর লেখক সিরাজ উদ্দিন আহমেদ এই মতকে সমর্থন করেন। পটুয়াখালী নামকরণের অপর দু’টি মত হচ্ছে এ অঞ্চলে একসময় পটুয়ার দল বাস করত। এরা নিপুণ হাতে মৃত্পাত্র তৈরি করে তাতে নানা ধরনের পট বা ছবির সন্নিবেশ ঘটাত। এই ‘পটুয়া’ থেকে ‘পটুয়াখালী’ নামের উত্পত্তি হয়ে থাকতে পারে। অথবা পেট-আকৃতির খাল বেষ্টিত এলাকাই হয়তো পেটুয়াখালী এবং পরে তা অভিহিত হয় পটুয়াখালী নামে। তবে শেষোক্ত অভিমত দু’টির কোনো জোরালো সমর্থন মেলেনি।
জনসংখ্যার উপাত্ত
২০১১ সালের আদমশুমারি অনুযায়ী পটুয়াখালী সদর উপজেলার মোট জনসংখ্যা ৩,১৬,৪৬২ জন। এর মধ্যে পুরুষ ১,৫৫,৩৯৫ জন এবং মহিলা ১,৬১,০৬৭ জন। মোট পরিবার ৬৮,৮১৩টি।
শিক্ষা
২০১১ সালের আদমশুমারি অনুযায়ী পটুয়াখালী সদর উপজেলার সাক্ষরতার হার ৫৯.৫%।
অর্থনীতি
পটুয়াখালী সদরের মূল ফসল ধান। এছাড়া গম, তরমুজ উৎপন্ন হয়ে থাকে এ উপজেলায়।
শিল্প ও কলকারখানা
পাটকল, বস্ত্রকল, ছাপাখানা ও বরফকল রয়েছে এ উপজেলায়।
হাটবাজার ও মেলা
হাটবাজার রয়েছে ৫০ এবং মেলা রয়েছে ৪। পটুয়াখালী পুরান বাজার মেলা হয় এবং ধরান্দীর দেওয়ান শরীফের মেলা হয়।
বিদ্যুৎ ব্যবহার
এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসূচির আওতাধীন। তবে ২৫.৩০% পরিবারের বিদ্যুৎ ব্যবহারের সুযোগ রয়েছে।
পানীয়জলের উৎস
নলকূপ ৯১.৮৫%, পুকুর ৫.৭০%, ট্যাপ ০.৯৭% এবং অন্যান্য ১.৪৮%।
মুক্তিযুদ্ধ
মুক্তিযুদ্ধের সময় পটুয়াখালী সদর উপজেলা ৯ নম্বর সেক্টরের অধীনে ছিল।
ঘটনাবলি
পাকিস্তানি হানাদার বাহিনী ১৯৭১ সালের ২৬ এপ্রিল পটুয়াখালী আক্রমণ করে। ৭ ডিসেম্বর পটুয়াখালী শত্রুমুক্ত হয় এবং একই দিনে মুক্তিযোদ্ধারা পটুয়াখালী সদরে প্রবেশ করে।
পদার্থবিজ্ঞানে নোবেল পুরস্কার
রয়েল সুইডিশ একাডেমি অব সায়েন্স, প্রতি বছর পদার্থবিজ্ঞানের মাধ্যমে মানবতার স্বার্থে অসামান্য অবদান রাখা বিজ্ঞানীদের পদার্থবিজ্ঞানে নোবেল পুরস্কার-এ ভূষিত করে থাকে। ১৯০১ সালে আলফ্রেড নোবেল কর্তৃক চালু করা পাঁচটি শাখায় নোবেল পুরস্কারের মধ্যে এটি অন্যতম, অন্য চারটি শাখা হলো- রসায়নে নোবেল পুরস্কার, সাহিত্যে নোবেল পুরস্কার, শান্তিতে নোবেল পুরস্কার এবং চিকিৎসাবিজ্ঞানে নোবেল পুরস্কার।
রঞ্জন রশ্মি বা এক্স-রে আবিষ্কারের মাধ্যমে অসামান্য অবদান রাখার স্বীকৃতিস্বরূপ পদার্থবিজ্ঞানে প্রথম নোবেল পুরস্কারে ভূষিত হন পদার্থবিজ্ঞানী উইলিয়াম রন্টজেন। নোবেল ফাউন্ডেশন এই পুরস্কারটি দিয়ে থাকে, যা পদার্থবিজ্ঞানের সবচেয়ে মর্যাদাপূর্ণ পুরস্কার হিসেবে গণ্য করা হয়। প্রতি বছর ১০ ডিসেম্বর, নোবেলের মৃত্যুবার্ষিকীতে স্টকহোমে একটি বার্ষিক অনুষ্ঠান আয়োজনের মধ্য দিয়ে এই পুরস্কার প্রদান করা হয়ে থাকে। ২০১৮ সাল পর্যন্ত, মোট ২০৯ জন বিজ্ঞানী এই পুরস্কারে ভূষিত হয়েছেন।
পটভূমি
আলফ্রেড নোবেল তার শেষ ইচ্ছাপত্রে উল্লেখ করেন, তার সম্পত্তি কাজে লাগিয়ে একগুচ্ছ পুরস্কার প্রবর্তন করা হবে এবং পদার্থবিজ্ঞান, রসায়ন, শান্তি, চিকিৎসাবিজ্ঞান বা মেডিসিন এবং সাহিত্য- এই পাঁচটি ক্ষেত্রে "মানবতার বৃহত্তম স্বার্থে" যারা অবদান রাখবেন,তাদের এই পুরস্কারে ভূষিত করা হবে। যদিও নোবেল তার জীবদ্দশায় বেশ কয়েকটি ইচ্ছাপত্র লেখেন, তার শেষ ইচ্ছাপত্রটি তার মৃত্যুর এক বছর পূর্বে লেখা হয় এবং ১৮৯৫ সালের ২৭ নভেম্বর প্যারিসের সুইডিশ-নরওয়েজিয়ান ক্লাবে উইলটি স্বাক্ষরিত হয়।  নোবেল তার মোট সম্পত্তির ৯৪ শতাংশ, ৩১ মিলিয়ন সুইডিশ ক্রোনার ( ২০১৬ সালের মূল্যমানে ১৯৮ মিলিয়ন মার্কিন ডলার বা ১৭৬ মিলিয়ন ইউরো) পাঁচটি নোবেল পুরস্কার প্রবর্তন ও প্রদানের জন্য উইল করে যান। তবে উইলটিকে ঘিরে যে সংশয়ের সৃষ্টি হয়েছিল, সেজন্য বেশ কিছুদিন অপেক্ষা করতে হয়। অবশেষে ১৮৯৭ সালের ২৬ এপ্রিল, স্টরটিং (নরওয়ের পার্লামেন্ট) উইলটি অনুমোদন করে।  উইলের নির্বাহক রগনার সোলমান ও রুডলফ লিলিজেকুয়েস্ট মিলে নোবেলের ধনসম্পদ রক্ষণাবেক্ষণ ও নোবেল পুরস্কার আয়োজনের জন্য নোবেল ফাউন্ডেশন গঠন করেন।
নোবেলের শেষ ইচ্ছাপত্র অনুমোদনের কয়েকদিনের মধ্যেই শান্তিতে নোবেল পুরস্কার প্রদানের জন্য নরওয়েজিয়ান নোবেল কমিটির সদস্যদের দায়িত্ব দেওয়া হয়। পুরস্কার প্রদানের জন্য প্রতিষ্ঠানগুলো যে সূচি অনুসরণ করেঃ ক্যারোলিন্সকা ইন্সটিটিউট ৭ জুন, সুইডিশ একাডেমি ৯ জুন এবং রয়েল একাডেমি অব সায়েন্সেস ১১ জুন।  এছাড়া নোবেল পুরস্কার কীভাবে প্রদান করা উচিত, সে ব্যাপারে নির্দেশিকা তৈরির ব্যাপারেও নোবেল ফাউন্ডেশন ঐকমত্যে পৌঁছায়। ১৯০০ সালে, নোবেল ফাউন্ডেশনের প্রণীত নতুন বিধান সম্রাট দ্বিতীয় অস্কারের মাধ্যমে প্রচার করা হয়। নোবেলের শেষ ইচ্ছানুযায়ী, রয়েল সুইডিশ একাডেমি অব সায়েন্সেসকে পদার্থবিজ্ঞানে নোবেল পুরস্কার প্রদানের দায়িত্ব দেওয়া হয়।
মনোনয়ন ও নির্বাচন
সর্বোচ্চ তিনজন বিজয়ী ও দুইটি ভিন্নধর্মী কাজকে পদার্থবিজ্ঞানে নোবেল পুরস্কারের জন্য মনোনীত করা হয়। অন্যান্য নোবেল পুরস্কারের তুলনায় পদার্থবিজ্ঞানে নোবেল পুরস্কার প্রদানের জন্য মনোনয়ন ও নির্বাচন বেশ দীর্ঘ ও কঠোর প্রক্রিয়ায় করা হয়ে থাকে। মূলত এ কারণেই দীর্ঘদিন ধরে পদার্থবিজ্ঞানের সবচেয়ে মর্যাদাপূর্ণ পুরস্কার হিসেবে এর গুরুত্ব বৃদ্ধি পেয়েছে।
দ্য রয়েল সুইডিশ একাডেমি অব সায়েন্সেস কর্তৃক নির্বাচিত পাঁচজন সদস্যের একটি বিশেষ নোবেল কমিটি পদার্থবিজ্ঞানে নোবেল বিজয়ীদের নির্বাচিত করে থাকে। সেপ্টেম্বরে এর প্রথম ধাপ শুরু হয়। নির্বাচিত বিশ্ববিদ্যালয়ের প্রফেসর, পদার্থবিজ্ঞান ও রসায়নে নোবেল বিজয়ী এরকম প্রায় ৩০০০ মানুষের কাছে প্রার্থী মনোনয়নের জন্য গোপনীয় ফর্ম প্রেরণ করা হয়। পরের বছর ৩১ জানুয়ারির মধ্যে পূরণ করা নমিনেশন ফর্মগুলো নোবেল কমিটির কাছে পৌঁছায়। বিশেষজ্ঞরা যাচাই-বাছাই ও আলাপ আলোচনা করে ১৫ জনের মতো প্রার্থীকে নির্বাচিত করেন। কমিটি একটি চূড়ান্ত প্রতিবেদন তৈরির মাধ্যমে এই সুপারিশকৃত নামগুলো একাডেমির কাছে পেশ করে। একাডেমির পদার্থবিজ্ঞান শাখায় এ নিয়ে আরও আলাপ আলোচনা শেষে সংখ্যাগরিষ্ঠের ভোটে পদার্থবিজ্ঞানে নোবেল বিজয়ীকে চূড়ান্তভাবে নির্বাচিত করা হয়।
পুরস্কার
পদার্থবিজ্ঞানে নোবেল বিজয়ী বিজ্ঞানী একটি স্বর্ণপদক, কৃতিত্বের মানপত্র ও সনদ এবং নগদ অর্থ লাভ করেন।
পদক
নোবেল পুরস্কারের পদকগুলো নোবেল ফাউন্ডেশনের নিবন্ধিত ট্রেডমার্ক। ১৯০২ সাল থেকে মিন্টভারকেট নামের একটি সুইডিশ কোম্পানি ও মিন্ট অব নরওয়ে পদকগুলো তৈরি করে থাকে। প্রতিটি পদকের উপরিভাগের বামপার্শ্বে আলফ্রেড নোবেলের ছবি আছে। পদার্থবিজ্ঞান, রসায়ন, চিকিৎসাবিজ্ঞান এবং সাহিত্যের নোবেল পুরস্কারের পদকের উপরিভাগে একইভাবে আলফ্রেড নোবেলের ছবি এবং তার জন্মমৃত্যু সাল (১৮৩৩-১৮৯৬) খোদাই করা থাকে। শান্তি ও অর্থনীতিতে নোবেল পুরস্কারের পদকেও নোবেলের প্রতিকৃতি রয়েছে, তবে তা একটু ভিন্ন নকশায় খোদাই করা হয়। পদকের বিপরীত পাশের নকশা পুরস্কার প্রদানকারী প্রতিষ্ঠানভেদে বিভিন্ন রকম হয়ে থাকে। তবে রসায়ন ও পদার্থবিজ্ঞানের নোবেল পদকে প্রকৃতিকে দেবীরূপে দেখা যায়, যার অবগুণ্ঠন ধরে থাকেন এক বৈজ্ঞানিক প্রতিভা। ১৯০২ সালে এরিক লিন্ডবার্গ রসায়ন, পদার্থবিজ্ঞানের পাশাপাশি চিকিৎসাবিজ্ঞান ও সাহিত্যের জন্য নোবেল পদকের নকশা করেন।
সনদ
নোবেল পুরস্কার বিজয়ীরা সরাসরি সুইডেনের সম্রাটের হাত থেকে সনদ গ্রহণ করেন। পুরস্কার প্রদানকারী প্রতিষ্ঠানগুলো প্রত্যেক নোবেল বিজয়ীর জন্য স্বতন্ত্রভাবে সনদগুলো ডিজাইন করে থাকে। প্রতিটি সনদে একটি ছবি, বিজয়ীর নাম এবং কী অবদানের জন্য তিনি নোবেল পেলেন, সে বিষয়ে একটি বিবৃতি লেখা থাকে।
পুরস্কারের অর্থ
পুরস্কার প্রদান অনুষ্ঠানে নোবেল বিজয়ীকে কী পরিমাণ অর্থ প্রদান করা হবে, তা উল্লেখ করে একটি দলিল দেওয়া হয়। নোবেল ফাউন্ডেশনের থাকা তহবিলের উপর ভিত্তি করে একেক বছর পুরস্কারের অর্থমূল্য বিভিন্ন হতে পারে। উদাহরণস্বরূপ, ২০০৯ সালে পুরস্কারস্বরূপ সর্বমোট ১০ মিলিয়ন সুইডিশ ক্রোনার (১.৪ মিলিয়ন মার্কিন ডলার) প্রদান করা হয়। কিন্তু ২০১২ সালে প্রদেয় অর্থের পরিমাণ ছিল ৮ মিলিয়ন সুইডিশ ক্রোনার বা ১.১ মিলিয়ন মার্কিন ডলার। যদি একই ক্যাটাগরিতে দুইজন বিজয়ী  হয়ে থাকেন, তাহলে পুরস্কারের অর্থ দুজনের মাঝে সমানভাগে ভাগ করে দেওয়া হয়। কিন্তু তিনজন যদি যৌথভাগে বিজয়ী হন, তাহলে পুরস্কার প্রদান কমিটি পুরস্কারের অর্থ তিনজনের মাঝে সমানভাগে ভাগ করে দিতে পারেন, অথবা একজন বিজয়ীকে অর্ধেক অর্থ দিয়ে বাকি দুজনকে এক চতুর্থাংশ করে অর্থ পুরস্কার দিতে পারেন।
অনুষ্ঠান
নির্বাচকের দায়িত্ব পালন করা কমিটি ও প্রতিষ্ঠান সাধারণত অক্টোবরের দিকে নোবেল বিজয়ীদের নাম ঘোষণা করেন। এরপর ১০ ডিসেম্বর, নোবেলের মৃত্যু বার্ষিকীর দিন স্টকহোম কনসার্ট হলে একটি অনুষ্ঠান আয়োজনের মধ্য দিয়ে বিজয়ীদের আনুষ্ঠানিকভাবে পুরস্কার প্রদান করা হয়। অনুষ্ঠানের দিন নোবেল বিজয়ী একটি সনদ, একটি পদক ও পুরস্কারের অর্থমূল্য লেখা একটি দলিল পেয়ে থাকেন।
দ্য গুড, দ্য ব্যাড অ্যান্ড দি আগলি
দ্য গুড, দ্য ব্যাড অ্যান্ড দি আগলি (ইংরেজি ভাষায়: The Good, the Bad and the Ugly; ইতালীয় ভাষায়: l buono, il brutto, il cattivo) সের্জিও লেওনে পরিচালিত ইতালীয় ওয়েস্টার্ন চলচ্চিত্র যা ১৯৬৬ সালে মুক্তি পায়। ছবির প্রধান চরিত্র গুলোতে অভিনয় করেছেন ক্লিন্ট ইস্টউড, লি ভেন ক্লীফ এবং এলি ওয়ালস। এটি সের্জিও লেওনে পরিচালিত "ডলার্‌স ত্রয়ী" নামে পরিচত তৃতীয় চলচ্চিত্র। আ ফিস্টফুল অফ ডলার্‌স (১৯৬৪), ফর আ ফিউ ডলার্‌স মোর (১৯৬৫) এবং দ্য গুড, দ্য ব্যাড অ্যান্ড দি আগলি (১৯৬৬) এই তিনটি ছবিকে একত্রে "ডলার্‌স ত্রয়ী" বলা হয়।
কাহিনী সংক্ষেপ
এঞ্জেল আই (ব্যাড) হন্যে হয়ে খুঁজছে বিল কারসেন ওরফে জ্যাকসনকে, যে জানে বহুমূল্য কনফেডারেট সোনার মুদ্রা কোথায় লুকানো আছে। নিষ্ঠুর এঞ্জেল আই সোনার জন্যে একাধিক নরহত্যা করেছে। আসলে যারা তাকে ভয়ে বা সোনার লোভে সাহায্য করছে তাদেরই সে হত্যা করেছে অসহায়ভাবে। অন্যদিকে তাড়া খাওয়া আউটল টুকো (আগলি) কে নামহীন আগন্তুক ব্লণ্ডি (গুড) বাঁচায় বাউন্টি হান্টারদের থেকে। যদিও তাদের বন্ধুত্ব হয় সাময়িক। টুকোকে ধরিয়ে দিয়ে পুরষ্কারের টাকা নিয়ে ব্লন্ডি নিখুঁত লক্ষ্যে গুলি করে টুকোর ফাঁসির দড়ি কাটতে থাকে বারবার। এভাবেই চলে তাদের রোজকার। কিন্তু একবার মতবিরোধের ফলে ব্লন্ডি টুকোকে শহর থেকে অনেক দূরে নির্জন এলাকায় ফেলে চলে আসে। টুকো কুৎসিত গালাগালি করে ও প্রতিশোধ নেওয়ার হুমকি দেয়। কোনোরকমে সেখান থেকে ফিরে সে একটি অস্ত্রের দোকান থেকে অস্ত্র ছিনতাই করে। বহুবার চেষ্টার পরে ব্লন্ডিকে বেকায়দায় পেয়ে টুকো তাকে বন্দী করে হাঁটিয়ে নিয়ে যায় মরুভূমির ভেতর তীব্র রোদে। আগলি ওরফে টুকো একসময় নির্জন মরুভূমির ভেতর ব্লন্ডিকে হত্যা করতে যাওয়ার মুহুর্তেই নাটকীয় ভাবে সন্ধান পায় কারসেনের। একটি স্টেজগাড়ির ভেতরে আহত কারসেনকে পাওয়া যায়। কারসেন মৃত্যুর আগের মুহুর্তে জানিয়ে যেতে পারে ব্লন্ডিকে ঠিক কোন কবরের নিচে লুকানো আছে সেই সম্পদ। মৃতপ্রায় ব্লণ্ডিকে আবার শুশ্রূষা করতে থাকে টুকো, সোনার লোভে। দুজনে আবার সোনার খোঁজে বের হলে এঞ্জেল আই এর সেনাদের হাতে তারা অর্থাৎ টুকো ও ব্লন্ডি ধরা পড়ে। টুকোকে অত্যাচার করে কবরখানার সন্ধান পেলেও কবরের নাম বা নাম্বার জানতে পারেনা কারণ সেটা জানে একমাত্র ব্লন্ডিই। অগত্যা এঞ্জেল আই ব্লন্ডিকে সাথে নিয়ে অভিযানে বেরোয়। টুকো সেনার হাত ফসকে পালিয়ে যোগ দেয় ব্লন্ডির সাথে। এবং যখন নির্দিষ্ট কবরের সামনে দুজনে মুখোমুখি হয় তখন তৃতীয় ব্যক্তি হিসেবে উপস্থিত হয়েছে এঞ্জেল আই। শুরু হয় থ্রি মেন ডুয়েল।
সাগর শিব মন্দির
alt=|থাম্ব|সাগর শিব মন্দির alt=|থাম্ব|সাগর শিব মন্দির সাগর শিব মন্দির একটি হিন্দু মন্দির যা, মরিশাসের গোয়েভ দে চাইন দ্বীপ, পোস্ত দে ফ্লাক দ্বীপে অবস্থিত ।  সাগর শিব মন্দির মরিশাসের পূর্ব অংশে অবস্থিত।  এটি মরিশাসে অবস্থিত হিন্দুদের একটি  উপাসনা স্থান ।  পর্যটকরা এখানে  পরিদর্শনে আসে।  মন্দিরটি ২০০৭ সালে নির্মিত হয়েছিল এবং এখানে ১০৮ ফুট উঁচু ব্রোঞ্জ রঙের  শিবের মূর্তি আছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (October 2012)">উদ্ধৃতি প্রয়োজন  ] মন্দিরটি ত্রিনিদাদ ও টোবাগোর সমুদ্রের মন্দিরের মতো।
তথ্যসূত্র
<references group="" responsive="1">
কেপলার-৬২ই
কেপলার-৬২ই হল অ্যাক্সোপ্ল্যানেট বা বহিঃসৌর জাগতিক গ্রহ যা  কেপলার-৬২ নক্ষত্রের বাসযোগ্য এলাকায় নক্ষত্রটিকে প্রদক্ষিণরত অবস্থায় আবিষ্কার করা হয়, এবং নাসার কেপলার মহাকাশযানের আবিষ্কৃত দূরবর্তী পাচটি গ্রহের মধ্যে এটি দ্বিতীয়। কেপলার-৬২ই  পৃথিবী থেকে ১২০০ আলোকবর্ষ দূরে Lyra Constellation বা বীণা মণ্ডলে অবস্থিত। এই বহিঃসৌর জাগতিক গ্রহটি ট্রানজিট পদ্ধতির মাধ্যমে খুজে বের করা হয়, যা নক্ষত্রের সামনে দিয়ে অতিক্রম করার সময় ডিমিং প্রভাবের কারণে খুজে বের করা সম্ভব হয়। কেপলার-৬২ই হতে পারে পৃথিবীর মত স্থলজ অথবা বরফ আবৃত সলিড গ্রহ যা এটির হোস্ট তারকার বাসযোগ্য এলাকায় তারকাটিকে প্রদক্ষিণ করে এবং এটির পৃথিবী মিল সূচক ০.৮৩।
গ্রহটির বয়স (৭ ± ৪ বিলিয়ন বছর), কিরণবিকাশী (১.২ ± ০.২ গুন পৃথিবীর তুলনায়), ব্যাসার্ধ (১.৬১ ± ০.০৫ গুন পৃথিবীর তুলনায়), পাথুরে (সিলিকেট-আয়রন) এবং যথেষ্ট পানি রয়েছে বলে মনে করা হয়। একটি মডেলিং অধ্যয়নে অনুমান করা হয় যে গ্রহটির অধিকাংশ অঞ্চল সাগরের নিচে।
কেপলার-৬২ই এটির হোস্ট তারকা কেপলার-৬২ কে ১২২ দিনে একবার প্রদক্ষিণ করে এবং পৃথিবীর চেয়ে প্রায় ৬০ শতাংশ বড়।
নিশ্চিতকৃত বহিঃসৌর জাগতিক গ্রহ এবং হোস্ট তারকা
কেপলার-৬২ই হল একটি সুপার আর্থ বা বহিঃসৌর গ্রহ যার ব্যাসার্ধ পৃথিবীর ১.৬১ গুন। গ্রহটির হোস্ট তারকা বা নক্ষত্রের নাম কেপলার-৬২ যা সূর্যের চেয়ে সামান্য ছোট ও শীতল এবং নক্ষত্রটিকে পাচটি গ্রহ প্রদক্ষিণ করে যাদের মধ্যে কেপলার-৬২এফ এর প্রদক্ষিণকাল সবচেয়ে বেশি। নক্ষত্রটি সামান্য গাঁড় বেগুনী রঙ্গে খালি চোখে দেখা যায়।
আলী (পুরুষ প্রদত্ত নাম)
আলী একটি সাধারণ ও বহুল প্রচলিত পুরুষ প্রদত্ত নাম। আরবি ভাষায় আলী আরবি মূল ʕ-lw থেকে উদ্ভূত, যার আক্ষরিক অর্থ "উচ্চ", "উন্নত" বা "চ্যাম্পিয়ন" এবং একটি প্রদত্ত নাম এবং উপাধি উভয় হিসাবেই ব্যবহৃত হয়। নামের ইসলামিক ঐতিহ্যবাহী ব্যবহার ইসলামিক নেতা আলী ইবনে আবি তালিবের কাছে ফিরে যায়, তবে কিছু প্রাক-ইসলামী আরবদের মধ্যেও নামটি উপস্থিত রয়েছে (যেমন বনু হানিফা এবং সাবা ও হিমিয়ার কিছু শাসক )। এটি עֵלִי আকারে এবং অর্থে অভিন্ন, এলি, যা স্যামুয়েলের বাইবেলের বইয়ে মহাযাজক এলির কাছে ফিরে যায়।
ইসলামি সংস্কৃতির প্রভাবে আলি একটি উপাধি হিসাবে জনপ্রিয় হয়ে উঠেছে। এটি বিশেষ করে ক্যারিবিয়ান অঞ্চলে যেখানে গায়ানা এবং ত্রিনিদাদ ও টোবাগোর মতো দেশে ট্রান্সআটলান্টিক দাস বাণিজ্যের সমাপ্তির পর আফ্রিকান দাস শ্রমিকদের প্রতিস্থাপনের জন্য দক্ষিণ এশিয়া থেকে চুক্তিবদ্ধ শ্রমিকদের আনা হয়েছিল।
আলী নামটি প্রদত্ত নাম হিসাবে অন্যান্য বিভিন্ন সংস্কৃতিতেও ব্যবহৃত হয়। ইংরেজি ভাষাভাষীদের মধ্যে এটি "আল-" দিয়ে শুরু হওয়া পুরুষ বা মহিলা নামের একটি সংক্ষিপ্ত রূপ হিসাবে ব্যবহৃত হয়, যেমন অ্যালিস, অ্যালিসন, আলিশা, অ্যালিস্টার, আলেকজান্ডার বা আলেকজান্ডার। ওল্ড নর্সে, আলি এবং আলে হল ওনেলার বিকল্প রূপ। আলী একটি ফিনিশ পুরুষ প্রদত্ত নাম, আলেকসান্তেরি থেকে উদ্ভূত।
নাসরীন আহমাদ
নাসরীন আহমাদ ঢাকা বিশ্ববিদ্যালয়ের প্রথম নারী উপ-উপাচার্য। তিনি একজন শিক্ষাবিদ, পরিবেশ বিজ্ঞানী ও বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধা।
জন্ম ও কৈশোর
নাসরীন আহমাদ ১৯৪৭ সালে কলকাতায় জন্মগ্রহণ করেন। তার মা বেগম বদরুন্নেসা আহমেদ ও বাবা নুরউদ্দিন আহমেদ। ১৯৬৫ সালে ভিকারুন্নিসা নুন স্কুল থেকে ইংরেজি মাধ্যমে মাধ্যমিক পরীক্ষা পাশ করেন। হলি ক্রস কলেজ থেকে উচ্চ মাধ্যমিক পরীক্ষায় পাস করেন। এরপর ঢাকা বিশ্ববিদ্যালয়ের ভূগোল ও পরিবেশ বিজ্ঞান বিভাগ থেকে স্নাতক ও স্নাতকোত্তর ডিগ্রি অর্জন করেন। পরবর্তীতে তিনি ডক্টরেট ডিগ্রি অর্জন করেন।
স্বাধীনতা যুদ্ধে অংশগ্রহণ
নাসরীন আহমাদ বাংলাদেশে ঊনসত্তরের গণঅভ্যুত্থানের জাতীয়তাবাদী আন্দোলনের একজন সক্রিয় কর্মী ছিলেন। তিনি ১৯৭০-৭১ সেশনে অনুষ্ঠিত ঢাকা বিশ্ববিদ্যালয় কেন্দ্রীয় ছাত্র সংসদ - ডাকসুর নির্বাচনে ছাত্রলীগের প্রার্থী হিসেবে কমনরুম বিষয়ক সম্পাদিকা নির্বাচিত হন। মুক্তিযুদ্ধের সময় তিনি স্বাধীন বাংলা বেতার কেন্দ্র থেকে ইংরেজি সংবাদ পাঠ করতেন।
কর্মজীবন
১৯৭৪ সালে ভূগোলের শিক্ষক হিসেবে তিনি কর্মজীবন শুরু করেন। ১৯৮৪ সালে সহকারী অধ্যাপক হিসেবে ঢাকা বিশ্ববিদ্যালয়ের ভূগোল ও পরিবেশ বিজ্ঞান বিভাগে যোগদান করেন। ২০০০ সালে অধ্যাপক পদে পদোন্নতি পান। ২০১১-১২ সেশনে তিনি বিভাগীয় চেয়ারপার্সনের দায়িত্ব পালন করেন। তিনি ফ্যাকাল্টি অব আর্থ এন্ড ইনভায়রনমেন্টাল সায়েন্সের নির্বাচিত ডীনের দায়িত্ব পালন করেন। তিনি ঢাকা বিশ্ববিদ্যালয়ের বেগম ফজিলাতুন্নেসা মুজিব হলের প্রকল্প পরিচালক এবং প্রতিষ্ঠাতা অধ্যক্ষের দায়িত্ব পালন করেন। ২০১২ সালে থেকে ২০২০ সালের জুন মাস পর্যন্ত তিনি ঢাকা বিশ্ববিদ্যালয়ের উপ-উপাচার্য (শিক্ষা) দায়িত্ব পালন করেন। বর্তমানে তিনি বেগম বদরুন্নেসা আহমেদ ট্রাস্টের চেয়ারম্যান হিসেবে দায়িত্ব পালন করছেন।
ব্যক্তিগত জীবন
নাসরীন আহমাদ এক পুত্র ও এক কন্যা সন্তানের মাতা। তার স্বামী ইমরান আহমদ সিলেট-৪ আসনের ছয়বার নির্বাচিত সংসদ সদস্য এবং বর্তমান বাংলাদেশ সরকারের প্রবাসী কল্যাণ ও কর্মসংস্থান মন্ত্রণালয়ের মন্ত্রীর দায়িত্ব পালন করছেন।
অস্ট্রেলীয় আদিবাসী
200px|thumb|right|ডিদগেরিড্ডো 200px|200px|thumb|right|বুমেরাং 200px|thumb|right|মুখোশ অস্ট্রেলীয় আদিবাসী বলতে অস্ট্রেলীয়ার মূল ভূখণ্ড এবং টরেস প্রণালী অঞ্চলে অবস্থিত দ্বীপ সমূহে বসবাসকারী আদিবাসী জনগোষ্ঠীকে বুঝান হয় । অস্ট্রেলিয়ার বর্তমান জনসংখ্যার এরা ৩.২% ভাগ । টরেস প্রণালীর দ্বীপ সমূহের বাসিন্দাদের থেকে অস্ট্রেলিয়ার মূল ভূখণ্ডের আদিবাসীদেরকে আলাদা করার জন্য 'অ্যাবরিজিন' শব্দটি ব্যবহার করা হয় ।
অস্ট্রেলিয়াতে মানব বসবাসের এপর্যন্ত যত নিদর্শন খুঁজে পাওয়া গেছে তার মধ্যে প্রাচীনতম হল মাঙ্গো মানবের দেহাবশেষ । ধারণা করা হয় এই দেহাবশেষ প্রায় ৪০,০০০ বছরের পুরাতন। কাজেই অস্ট্রেলীয় আদিবাসীদের পূর্ব পুরুষেরা তার থেকেও অনেক আগেই এই মহাদেশে এসে বসবাস শুরু করেন, ঠিক কত বছর আগে সেই বসতী পত্তন শুরু হয়েছিল তা এখনো নিশ্চিত ভাবে জানা যায়নি, তবে অণুমান করা হয় আজ থেকে ১,২৫,০০০ বছরও হতে পারে।
অস্ট্রেলিয়ার বিভিন্ন আদিবাসী জনগোষ্ঠীর মধ্যে অনেক বৈচিত্র্য লক্ষনীয়। এদের প্রত্যেকেরই নিজস্ব ভাষা, সংস্কৃতি এবং সামাজিক রীতি-নীতি রয়েছে। ইউরোপিয় আগমনের পুর্বে অস্ট্রেলিয়াতে প্রায় ২৫০ থেকে ৩০০ টি ভিন্ন ভাষাভাষী গোষ্ঠীর বসবাস ছিল, প্রায় ৬০০ টি উপভাষা তারা ব্যবহার করত। আজ ২০০ টির মত ভাষা এবং উপভাষা ব্যবহৃত হয় এবং তার মধ্যেও ২০টি বিলুপ্তির পথে । ইউরোপিয়রা পাকাপাকি ভাবে এই মহাদেশে বসবাস শুরু করার পর থেকে ধারণা করা হয় আদিবাসীদের সংখ্যা ৩,১৮,০০০ থেকে ৭,৫০,০০০ এর মধ্যে রয়েছে । এদের সিংহভাগের বসবাস মহাদেশের দক্ষিণ-পূর্ব অঞ্চলে মারি নদীর আশে পাশে ।
নেহা ওবেরয়
নেহা ওবেরয় একজন ভারতীয় অভিনেত্রী, যিনি টলিউড এবং বলিউড চলচ্চিত্রে অভিনয় করেছেন।
ব্যক্তিগত জীবন
নেহা চলচ্চিত্রনির্মাতা ধরম ওবেরয়ের কন্যা এবং পরিচালক সঞ্জয় গুপ্তের ভাগ্নী। তিনি ২০১০ সালের ১৪ ডিসেম্বর ভারতীয় হীরা ব্যবসায়ী বিশাল শাহকে বিয়ে করেছিলেন।
কর্মজীবন
তিনি বলিউডের চলচ্চিত্র দশ কাহানিয়া, ইএমআই এবং উডস্টক ভিলা-তে অভিনয় করেছিলেন।
নেহা অভিনীত চলচ্চিত্রগুলির মধ্যে উল্লেখযোগ্য তেলুগু ব্লকবাস্টার বালু এবিসিডিইএফজি এবং বলিউড চলচ্চিতে দশ কাহানিয়া। উডস্টক ভিলা-তে তার ভূমিকা সমালোচকদের প্রশংসা অর্জন করেছিল, তবে চলচ্চিত্রটি বক্স অফিসে সফলতা অর্জনে ব্যর্থ হয়েছিল।
নেহা আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অব ফিল্ম অ্যান্ড টেলিভিশন, নয়ডা-এর সদস্য।
রামায়ণ কেন্দ্র
রামায়ণ কেন্দ্রটি মরিশাসের পোর্ট লুইসে অবস্থিত সাংস্কৃতিক ও আধ্যাত্মিক সংগঠন। এটি ২০০১ সালে মরিশাসের জাতীয় পরিষদ জাতীয় হিন্দু মহাকাব্য রামায়ণকে প্রচার ও প্রচারের জন্য এবং আধ্যাত্মিক, সামাজিক ও সাংস্কৃতিক মূল্যগুলি প্রবাহিত করার মাধ্যমে গৃহীত একটি আইন দ্বারা প্রতিষ্ঠিত হয়েছিল।  এর আগে, কোন দেশের কোন সংসদ রায়ায়নের বার্ষিক মূল্যবোধের প্রচারের জন্য একটি আইন প্রণয়ন বা একটি প্রতিষ্ঠান গঠন করে নি।
বিলটি সর্বসম্মতিক্রমে ২০০১ সালের ২২ মে অনুমোদিত হয় এবং ২০০১ সালের ১৪ জুন প্রজাতন্ত্রের রাষ্ট্রপতির আইন হিসাবে ঘোষিত হয়। এটি ২০০১ সালের ২৩ জুন সরকারি গেজেট নম্বর ৬৪ এ প্রকাশিত হয়েছিল।
রামায়ণ কেন্দ্রের সভাপতি পণ্ডিত রাজেন্দ্র অরুণ।যিনি রামায়ণের পণ্ডিত ও রামায়ণের বিভিন্ন চরিত্র নিয়ে বিভিন্ন বইয়ের লেখক। ২00২ সালে, তুলসী জয়ন্তীতে, রামায়ণ কেন্দ্রের ভিত্তিপ্রস্তর স্থাপন করেন প্রধানমন্ত্রী অনিরুদ্ধ জগন্নাথ।  এরপর ২০০৭ সালে তৎকালীন প্রধানমন্ত্রী ড নবীনচন্দ্র রামগুলাম আনুষ্ঠানিকভাবে এটির উদ্বোধন করেন।
তথ্যসূত্র
<references group="" responsive="1">
শেখ মামুন খালেদ
শেখ মামুন খালেদ বাংলাদেশ সেনাবাহিনীর অবসরপ্রাপ্ত অফিসার যিনি সাবেক মহাপরিচালক ফোর্সেস ইন্টেলিজেন্স ডিরেক্টরেট জেনারেল। তিনি জাতীয় প্রতিরক্ষা কলেজের কমান্ড্যান্ট হিসেবেও দায়িত্ব পালন করেন।
পেশা
লেফটেন্যান্ট জেনারেল শেখ মামুন খালেদ বাংলাদেশ সেনাবাহিনীর সিগন্যাল কর্পস অফিসার। ২০০৮ থেকে ২০১৩ সাল পর্যন্ত তিনি ৫ বছর প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক হিসাবে দায়িত্ব পালন করেন। বাংলাদেশ ইউনিভার্সিটি অব প্রফেশনালস (বিইউপি) উপাচার্য ছিলেন। তিনি পিএইচডি এর জন্য চ্যান্সেলর গোল্ড মেডেল অর্জন করেন। তিনি বাংলাদেশ ইউনিভার্সিটি অব প্রফেশনালের (বিইউপি) পিএইচডি সম্পন্ন  কারী প্রথম ব্যক্তি।
শেখ মামুন খালেদ বাংলাদেশ সেনাবাহিনীর বিভিন্ন পদে দায়িত্ব পালন করেন। মিলিটারি ইন্টেলিজেন্স স্কুল, আর্মি সদর দফতর, আর্ফেন্ট্রি বিভাগের কর্নেল স্টাফ, সামরিক সামরিক গোয়েন্দা বিভাগের কমান্ডার, এরিয়া কমান্ডার লজিস্টিক এরিয়ার প্রশিক্ষক ছিলেন। বাংলাদেশের জাতীয় প্রতিরক্ষা কলেজের কমান্ডার হিসেবে অভিহিত হওয়ার পূর্বে তিনি বাংলাদেশ সমরাস্ত্র কারখানার কমান্ডার ছিলেন।
ইগনাৎস জেমেলভাইস
ইগনাৎস ফিলিপ জেমেলভাইস (১লা জুলাই ১৮১৮ - ১৩ই আগস্ট ১৮৬৫) একজন হাঙ্গেরীয় চিকিৎসক ও হাত ধোয়া ব্যবস্থার প্রবর্তক। শল্যচিকিৎসায় জীবাণুমুক্তকরণ পদ্ধতি অনুসরণের পথিকৃৎ হিসেবে তাঁকে ধরা হয়।
জন্ম ও প্রাথমিক জীবন
ইগনাৎসের জন্ম ১৮১৮ সালের ১ জুলাই তারিখ। জন্মসূত্রে তিনি হাঙ্গেরীয় বংশোদ্ভূত।
কর্মজীবন
১৮৪৬ সালে ভিয়েনা হাসপাতালে প্রসূতি বিভাগের প্রধান হিসাবে তিনি কর্মরত ছিলে ১৮৫০ সাল নাগাদ ইউরোপে সন্তান জন্মদানের অবস্থা খুব একটা ভালো ছিল না। সেখানকার শিশু পরিচর্যার ক্লিনিকগুলোতে মাঝে মধ্যেই জ্বরে আক্রান্ত হয়ে মা ও শিশুর মৃত্যু ঘটত। এই মৃত্যু যখন কোনো কিছুতেই থামানো যাচ্ছিল না। সে সময় ফিলিপ গবেষণা করে দেখলেন যে, ডাক্তারদের হাতে থেকে যাওয়া জীবাণু থেকেই শিশুরা আক্রান্ত হচ্ছে। অর্থাৎ ডাক্তারদের হাতেই জীবাণু অন্যত্র সংক্রমিত হচ্ছে। তিনি নির্দেশ দিলেন, ডাক্তারেরা যাতে ক্লোরিন দিয়ে ভালোমতো হাত এবং সার্জিক্যাল যন্ত্রপাতি ধুয়ে তারপর সন্তান প্রসব করান। এতে নাটকীয়ভাবে রোগীদের মৃত্যুহার কমে গেলো।
কিন্তু অন্যান্য ডাক্তারটা ইগনাৎসের বিরোধিতা শুরু করলেন। তাদের মনে হলো, যে ডাক্তারেরা জীবন বাঁচান, তারাই রোগ ছড়িয়ে রোগীদের মারছেন, এমনটা কিছুতেই হতে পারে না। ইগনাৎসের ধারণার বিপরীতে তীব্র প্রতিরোধ আসা শুরু করলো। ডাক্তার বলেই বসলেন, কোনো ডাক্তার হাত ধুবে না। তাঁর হাত ধোয়ার পরামর্শে কান না দিয়ে তাঁকে নিয়ে হাসাহাসি করা শুরু করল সবাই। তাঁর চাকরি চলে যায়।
মৃত্যু
এই বৈপ্লবিক আবিষ্কারের মাত্র এক যুগের মাথায় ইগনাৎস পুরো হতাশায় আচ্ছন্ন হয়ে পড়েন। প্রায়ই মাতাল হয়ে রাস্তায় দাঁড়িয়ে ডাক্তারদের “কসাই, জানোয়ার, অশিক্ষিত গণ্ডমূর্খের দল” বলে গালাগালি শুরু করলেন। শেষ পর্যন্ত তাকে নিয়ে যাওয়া হয় এক মানসিক হাসপাতালে। আর সেই হাসপাতালেই তাঁর মৃত্যু হয়। দুঃখজনক হলেও সত্যি, তাঁর অসুস্থতা এবং মৃত্যু তার ডান হাতের একটি ক্ষত সংক্রমণের ফলে হয়েছিল, সম্ভবত অসুস্থ হওয়ার আগে তার করা অপারেশনের ফলস্বরূপ। তিনি সেই কারণেই মারা যান যার বিরুদ্ধে তিনি আজীবন সংগ্রাম করেছিলেন।
স্বীকৃতি
কয়েক দশক পরে, তাঁর ধারণাগুলি "জীবাণু তত্ত্ব" অবদানের জন্য কৃতিত্ব পেয়েছিল। আধুনিক এন্টিসেপ্টিকের জনক জোসেফ লিস্টার বলেন "আমি তাঁর কৃতিত্বের প্রশংসা করি এবং এটি আমাকে আনন্দে ভরিয়ে দেয় যে, শেষ পর্যন্ত তাকে সম্মান জানানো হয়েছে।"
এলিস ভিলানি
এলিস জেন ভিলানি (জন্ম: ৬ অক্টোবর, ১৯৮৯) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার মহিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে ফাস্ট-মিডিয়াম বোলিংয়ে পারদর্শী তিনি। মহিলাদের জাতীয় ক্রিকেট লীগে ভিক্টোরিয়ান স্পিরিট দলের প্রতিনিধিত্ব করছেন এলিস ভিলানি।
খেলোয়াড়ী জীবন
২০০৯ সালের আইসিসি মহিলা বিশ্ব টুয়েন্টি২০ প্রতিযোগিতায় অস্ট্রেলিয়ার পক্ষে একটি খেলায় অংশ নিয়েছিলেন। ১০ জানুয়ারি, ২০১৪ তারিখে ইংল্যান্ডের বিপক্ষে তার টেস্ট অভিষেক ঘটে। ১৯ জানুয়ারি, ২০১৪ তারিখে একই দলের বিপক্ষে তার ওডিআই অভিষেক ঘটে। জুন, ২০১৫ সালে ইংল্যান্ড সফরে যান। সফরকারী অস্ট্রেলিয়া দলের সদস্যরূপে ২০১৫ সালের মহিলাদের অ্যাশেজ সিরিজে অংশগ্রহণ করেন তিনি।
অ্যাওর্টিক আর্চ
অ্যাওর্টিক আর্চ, মহাধমনীর খিলান, অথবা মহাধমনীর তির্যক খিলান  ) হলো মহাধমনীর একটি অংশ যেটি উদ্ধমুখী মহাধমনী এবং নিম্নমুখী মহাধমনীর মাঝে অবস্থিত৷ অ্যাওর্টিক আর্চ উৎপত্তি স্থান থেকে পিছনের দিকে যায় এবং শেষ পর্যন্ত শ্বাসনালীর বাম দিকে পৌঁছায়৷
কাঠামো
কোষীয় স্তরের উপর ভিত্তি করে মহাধমনী এবং অ্যাওর্টিক আর্চ তিনটি স্তর নিয়ে গঠিত হয়৷ এগুলো হচ্ছে: টিউনিকা ইন্টিমা, যা নালিকাগহ্বর ঘিরে এবং সিম্পল স্কোয়ামাল এপিথেলিয়াল কোষ দ্বারা গঠিত হয়; টিউনিকা মিডিয়া, যা মসৃণ কোষের পেশী এবং ইলাস্টিক ফাইবারের সমন্বয়ে গঠিত; এবং, টিউনিকা অ্যাডভেনটিশিয়া, যা আলগা কোলাজেন ফাইবারের সমন্বয়ে গঠিত৷ ব্যারোমেট্রিক স্নায়ু টার্মিনাল দ্বারা উদ্দীপিত হয়ে অ্যাওর্টিক আর্চ, রক্তচাপের পরিবর্তনের, কার্ডিয়াক আউটপুটের পরিবর্তন, হৃদস্পন্দনের পরিবর্তন, ভাস্কুলার দেয়ালগুলোর প্রসারণের পরিবর্তন করে৷
অ্যাওর্টিক আর্চের তিনটি শাখা রয়েছে৷ এর মধ্যে প্রথম এবং বৃহত্তম শাখাটি হলো ব্রাকিওসেফালিক ট্রাঙ্ক, যা অন্য দুটি শাখার ডানদিকে এবং সামান্য পূর্বে অবস্থিত এবং স্ট্রার্নামের ম্যানুব্রিয়ামের পিছনে উৎপন্ন হয়৷ এর পরে, বাম সাধারণ ক্যারোটিড ধমনীটি ব্রাকিওসেফালিক ট্রাঙ্কের বাম দিক দিয়ে, শ্বাসনালীর বাম পাশে এবং উচ্চতর মিডিয়াস্টিনামের মধ্য দিয়ে উঠে যায়৷ অবশেষে, বাম সাবক্লাভিয়ান ধমনী অ্যাওর্টিক আর্চ থেকে বাম সাধারণ ক্যারোটিড ধমনীর বাম দিকে আসে এবং বাম সাধারণ ক্যারোটিড সহ, উচ্চতর মিডিয়াস্টিনামের স্তরের মাধ্যমে শ্বাসনালীর বাম পাশে বর্ধিত হয়৷ অ্যাওর্টিক আর্চ দুটি বক্রতা গঠন করে৷ একটি বক্রতা আর্চের গতিবেগকে উর্ধ্বমুখী করে, অন্যটি তার বেদীটি সামনে এবং বাম দিকে অবস্থিত৷ এর উপরের সীমানাটি  সাধারণত উরঃফলক এর উপরের সীমানার সেমি নীচে৷ রক্ত, উপরের বক্রতা থেকে শরীরের উপরের অঞ্চলে; তথা বাহু, ঘাড় এবং মাথায় প্রবাহিত হয়৷
অ্যাওর্টিক আর্চটি মিডিস্টিনামের সাথে অবস্থিত৷
ক্লিনিকাল গুরুত্ব
সামনের বুকের রেডিওগ্রাফের সময় অ্যাওর্টিক গাঁটটি, অ্যাওর্টিক আর্চের স্পষ্ট ছায়া হিসেবে দৃশ্যমান হয়৷
Aortopexy হলো একটি অস্ত্রোপচার পদ্ধতি যার মাধ্যমে অস্বাভাবিক অ্যাওর্টিক আর্চকে সঠিক আকারে আনা হয়৷
অতিরিক্ত চিত্র
বাম|থাম্ব|260x260পিক্সেল| [[কালো ইঁদুর|রেটাস রেটাসে নামক ইদুরের অ্যাওর্টিক আর্চকে মুরিন মডেলের মাধ্যমে দেখানো হয়েছে]]
তথ্যসূত্র
This article incorporates text in the public domain from page 547 of the 20th edition of Gray's Anatomy (1918)
মগরাহাট পশ্চিম বিধানসভা কেন্দ্র
মগরাহাট পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
এলাকা
মগরাহাট পশ্চিম বিধানসভা কেন্দ্রটি ২০ নং মথুরাপুর লোকসভা কেন্দ্র এর অন্তর্গত। পূর্বে এই কেন্দ্রটি যাদবপুর লোকসভা কেন্দ্র এর অন্তর্গত ছিল।
১৯৭৭-২০০৬ মগরাহাট ওয়েস্ট
২০০৬ সালের নির্বাচনে, সিপিআই (এম) এর আবুল হাসনাত মগরাহাট ওয়েস্ট কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। সিপিআই (এম) এর নূরর রহমান ২০০১ সালে তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের এমডি. আবুল বাসর লস্কর ১৯৯৬ সালে সিপিআই (এম) এর অনুরাধা পুতাতুন্দাকে পরাজিত করেন। ১৯৯১ সালের সিপিআই (এম) এর অনুরাধা পুতাতুন্দা কংগ্রেসের এমডি. আবুল বাসর লস্করকে পরাজিত করেন। সিপিআই (এম) এর মো। আবদুস সোভান গাজি ১৯৮৭ সালে কংগ্রেসের এর কিরণময় দেবকে পরাজিত করেন।  ১৯৮২  এবং ১৯৭৭ সালে কংগ্রেসের সুধেন্দু মুন্ডল জয়ী হন।
১৯৬২-১৯৭২ মগরাহাট ওয়েস্ট
১৯৭২ এবং ১৯৭১ সালে  কংগ্রেসের/বাংলা কংগ্রেসের সুধেন্দু মুন্ডল জয়ী হন। ১৯৬৯ সালে বাংলা কংগ্রেসের শচীন্দ্রনাথ মন্ডল জয়ী হন।  ১৯৬৭ সালে বাংলা কংগ্রেসের এমডি. জাইনুল আবেদীন জয়ী হন। ১৯৬২ সালে কংগ্রেসের এমডি. আব্দুল হাশেম জয়ী হন।
১৯৫১-১৯৫৭ মগরাহাট
১৯৫৭ এবং ১৯৫১ সালে মগরাহাট একটি যৌথ আসন ছিল। উভয় নির্বাচনে, কংগ্রেসের আব্দুল হাশেম ও অর্ধেন্দু শেখর নস্কর উভয়ই মগরাহাট কেন্দ্র থেকে জয়ী হন।
লাস পিয়েদ্রাস
লাস পিয়েদ্রাস (স্পেনীয় ভাষায়: Las Piedras) দক্ষিণ উরুগুয়ের কানেলোনেস ডিপার্টমেন্টের শহর। এটি মোন্তেবিদেও শহরের কাছে অবস্থিত। শহরটি ওয়াইন ও কৃষি দ্রব্য উৎপাদনকারী একটি অঞ্চলের রেল ও বাণিজ্যিক কেন্দ্র হিসেবে কাজ করে। ১৮১১ সালে গাউচো জাতীয়তাবাদী নেতা হোসে গের্বাসিও আর্তিগাস স্পেনীয়দের বিরুদ্ধে এখানে জয়লাভ করেছিলেন।
কান্যকুব্জ ব্রাহ্মণ
কান্যকুব্জ ব্রাহ্মণ হল একটি ব্রাহ্মণ সম্প্রদায় যা মূলত উত্তর ভারতে পাওয়া যায়। তারা বিন্ধ্যের উত্তরে অবস্থিত পঞ্চগৌড় ব্রাহ্মণ সম্প্রদায়ের মধ্যে একটি হিসাবে শ্রেণীবদ্ধ।
কান্যকুব্জ ব্রাহ্মণরা সকল ব্রাহ্মণদের মধ্যে সর্বাধিক মার্শাল বলে বিবেচিত হয় এবং ব্রিটিশ ঔপনিবেশিক আমলে অবধ অঞ্চলে বেশিরভাগই শক্তিশালী জমিদার ছিল।
এই সম্প্রদায়ের উপ-গোষ্ঠীর মধ্যে রয়েছে সরযূপরেন ব্রাহ্মণ, জিঝোতিয় ব্রাহ্মণ এবং ভূমিহর ব্রাহ্মণ।
শ্বেতা ভরদ্বাজ
শ্বেতা ভরদ্বাজ (জন্ম: ৩০ সেপ্টেম্বর ১৯৮৫) একজন ভারতীয় অভিনেত্রী।
প্রারম্ভিক জীবন
শ্বেতা ভরদ্বাজ ভারতের দিল্লিতে জন্মগ্রহণ করেন এবং সেখানেই বেড়ে উঠেন। তিনি মিশন ইস্তানবুল চলচ্চিত্র দিয়ে অভিনয়ে আত্মপ্রকাশ করেছিলেন।
স্টোনহেঞ্জ
স্টোনহেঞ্জ (Stonehenge) নিওলিথিক এবং ব্রোঞ্জ যুগের একটি স্তম্ভ যা মানমন্দির হিসেবে ব্যবহৃত হতো বলে ধারণা করা হয়। এটি ইংল্যান্ডের উইল্টশায়ারের অ্যামাসবারির নিকটে অবস্থিত। এর ভৌগোলিক অবস্থান হচ্ছে ৫১°১০′৪৪,৮৫″উ, ১°৪৯′৩৫,১৩3″প।
সমতল ভূমির প্রায় ৮ মাইল উত্তরে স্টোনহেঞ্জ অবস্থিত। এতে বৃত্তাকারে বড় বড় দণ্ডায়মান পাথর রয়েছে এবং এগুলোর চতুর্দিকে মৃত্তিকা নির্মিত বাঁধ রয়েছে। স্টোনহেঞ্জের গঠন খানিকটা জটিল। এর বাইরের দিকে একটি বৃত্তাকার পরিখা রয়েছে। প্রবেশপথটির কিছুটা দূরেই রয়েছে মাটির বাঁধ। এ বাঁধের ভেতর চতুর্দিকে বেষ্টন করে আছে ৫৬টি মৃত্তিকা গহ্বর। পাথরগুলোর মধ্যে আরও দুই সারি গর্ত বেস্টন করে আছে। পাথরগুলোর গঠনের মধ্যে আছে দুইটি বৃত্তাকার এবং দুইটি ঘোড়ার খুরের নলের আকারবিশিষ্ট পাথরের সারি। এ ছাড়াও কতগুলো পৃথক পাথর রয়েছে অলটার স্টোন বা পূজা বেদীর পাথর বা শ্লটার স্টোন বা বধ্যভূমির পাথর।
প্রাক ইতিহাস
মাইক পারকার পিয়ারসন, স্টোনহেঞ্জ রিভারসাইড প্রজেক্টের প্রধান উল্লেখ করেন যে এটি এর জন্মলগ্ন থেকে কবর দেওয়ার সাথে সম্পৃক্ত। স্টোনহেঞ্জ ১৫০০ বছর বিভিন্ন রকম গড়াপেটার মধ্যে দিয়ে গেছে।
উইলিয়াম মুসলি
উইলিয়াম পিটার মুসলি  (জন্ম ২৭ এপ্রিল ১৯৮৭) একজন ব্রিটিশ অভিনেতা যিনি দ্য ক্রনিকলস অব নার্নিয়া চলচ্চিত্র ধারাবাহিকে  পিটার পেভেনসি চরিত্রে এবং টেলিভিশন সিরিজ দ্য রয়্যালসে রাজকুমার লিয়াম চরিত্রে অভিনয়ের জন্য অধিক পরিচিত।
প্রারম্ভ জীবন
মুসলি যুক্তরাজ্যের গ্লচেস্টারশায়ারের শিপসকম্বে কটসউল্ডস গ্রামে জন্মগ্রহণ করেন। তিনি জুলিয়েট ই. (বিবাহপূর্ব পদবি ফ্লেমিং) এবং পিটার এ. মুসলি দম্পতির সন্তান। তিন ভাইবোনের মধ্যে মুসলি সবার বড়। তার সহদোরেরা হলেন ডেইজি এলিজাবেথ মুসলি (জন্ম ১৯৮৯) এবং বেঞ্জামিন হিউ মুসলি (জন্ম ১৯৯২)। মুসলি সেপ্টেম্বর ১৯৯১ - জুলাই ১৯৯৮ সাল পর্যন্ত শিপসকম্ব প্রাইমারি স্কুলে পড়াশোনা করেন। ১৯৯৮ সালে তিনি সাইডার উইথ রোজি চলচ্চিত্রে এক নামহীন বালক চরিত্রে অভিনয় করেন। এরপর তিনি উইক্লিফ কলেজে তার পড়ালেখা চালিয়ে যান।
ব্যক্তিগত জীবন
মুসলি অ্যানা পপলেওয়েল (২০০৭ পর্যন্ত), অ্যালেক্সা হ্যামিলটন (২০০৮-২০১০ এর মাঝে), মেক্সিকান অভিনেত্রী এ্যান্টোনিয়া ওর্টেগা, এরপর ২০১৩ সালে তার সহ-অভিনেত্রী কেলসি চাও-সহ একাধিক জনের সাথে সম্পর্কে জড়ান।
কোলোনিয়া দেল সাক্রামেন্তো
কোলোনিয়া দেল সাক্রামেন্তো (স্পেনীয় ভাষায়: Colonia del Sacramento), সংক্ষেপে কোলোনিয়া, দক্ষিণ-পশ্চিম উরুগুয়ের একটি ছোট শহর। শহরটি মোন্তেবিদেও-র ১৬০ কিলোমিটার পশ্চিমে, রিও দে লা প্লাতা নদীর তীরে, বুয়েনোস আইরেস-এর অপর কূলে অবস্থিত। ১৬৮০ সালে ব্রাজিল থেকে আগত কিছু পর্তুগিজ শহরটি প্রতিষ্ঠা করেন। Colônia do Sacramento এর পর্তুগিজ নাম। এটি উরুগুয়ের প্রাচীনতম শহর। শহরটি এর ঔপনিবেশিক আমলের স্থাপত্য পরিচিত। এর পুরাতন শহর অংশটি ইউনেস্কো একটি বিশ্ব ঐতিহ্যবাহী স্থান।
শহরটি একটি কৃষি অঞ্চলের কেন্দ্রে অবস্থিত। এখানে টেক্সটাইল শিল্প প্রচলিত এবং একটি প্রযুক্তি ইন্সটিটিউট আছে। এখানে প্রায় ২২ হাজার লোক বাস করে।
বাংলাদেশ নৌবাহিনীতে কর্মরত অ্যাডমিরালদের তালিকা
এটি বাংলাদেশ নৌবাহিনীতে কর্মরত অ্যাডমিরালদের তালিকা। বর্তমানে নৌবাহিনীর ১জন অ্যাডমিরাল এবং ১৪ জন রিয়ার অ্যাডমিরাল কর্মরত রয়েছেন।
মোর্শেদ আহমেদ চৌধুরী
মোর্শেদ আহমেদ চৌধুরী (জন্ম: ২০ নভেম্বর ১৯৬০ খ্রি.) একজন বাংলাদেশী চিকিৎসক। তিনি সিলেট মেডিকেল বিশ্ববিদ্যালয়ের (সিমেবি) প্রথম উপাচার্য। এই পদে নিয়োগ লাভের পূর্বে তিনি সিলেট এম.এ.জি. ওসমানী মেডিকেল কলেজের অধ্যক্ষ হিসেবে দায়িত্ব পালন করেন।
জন্ম
তিনি ১৯৬০ খ্রিষ্টাব্দের ২০ নভেম্বর সিলেটের জকিগঞ্জে জন্মগ্রহণ করেন। সিলেট সরকারি পাইলট উচ্চ বিদ্যালয়ের প্রাক্তন শিক্ষক ছাকিবুর রাজা চৌধুরী তার বাবা এবং মা রাবেয়া খানম চৌধুরী।
শিক্ষা
মোর্শেদ আহমেদ চৌধুরী ১৯৭৫ খ্রিষ্টাব্দে সিলেটের জকিগঞ্জ সরকারি উচ্চ বিদ্যালয় থেকে এসএসসি এবং ১৯৭৭ খ্রিষ্টাব্দে রাজধানী ঢাকার নটরডেম কলেজ থেকে এইচএসসি পাশ করেন। তিনি ১৯৮৩ খ্রিষ্টাব্দে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি লাভ করেন। তিনি মেডিকেল কলেজটির ১৬তম ব্যাচের ছাত্র ছিলেন।
চৌধুরী ১৯৯০ খ্রিষ্টাব্দে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে এমসিপিএস (গাইনী) এবং ১৯৯৭ সালে চট্টগ্রাম বিশ্ববিদ্যালয়ের অধীনে ডিজিও ডিগ্রি অর্জন করেন। এছাড়া তিনি সিঙ্গাপুর ও থাইল্যান্ড থেকে গাইনীতে উচ্চতর প্রশিক্ষণ লাভ করেন।
কর্মজীবন
মোর্শেদ আহমেদ চৌধুরী ১৯৮৩ খ্রিষ্টাব্দের নভেম্বর মাসে মেডিকেল অফিসার হিসেবে সরকারি চাকরিতে যোগদান করেন। দীর্ঘ কর্মজীবনে চিকিৎসা ও শিক্ষকতার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেন।
তিনি শাহজালাল বিজ্ঞান ও প্রযুক্তি বিশ্ববিদ্যালয়ের সিন্ডিকেট ও একাডেমিক কাউন্সিলের সদস্য এবং মেডিসিন ফ্যাকাল্টির ডিন, সিলেট কৃষি বিশ্ববিদ্যালয় ও বঙ্গবন্ধু শেখ মুজিব মেডিকেল বিশ্ববিদ্যালয়ের একাডেমিক কাউন্সিলের সদস্য, বাংলাদেশ মেডিকেল এন্ড ডেন্টাল কাউন্সিল (বিএমডিসি), ঢাকা এর নির্বাহী সদস্য ও শৃঙ্খলা কমিটির সদস্য, বাংলাদেশ মেডিকেল রিসার্চ কাউন্সিল (বিএমআরসি), ঢাকা এর নির্বাহী সদস্যসহ বিভিন্ন গুরুত্বপূর্ণ একাডেমিক ও প্রশাসনিক পদে দায়িত্ব পালন করেন।
এছাড়াও তিনি সিলেট এম.এ.জি. ওসমানী মেডিকেল কলেজের অধ্যাপক, গাইনী ও অবস বিভাগের বিভাগীয় প্রধান এবং কলেজটির অধ্যক্ষ হিসেবে দায়িত্ব পালন করেন।
মোর্শেদ আহমেদ চৌধুরী ২০১৮ থেকে ২০২২ খ্রিষ্টাব্দ পর্যন্ত সিলেট মেডিকেল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
সদস্যপদ
তিনি বাংলাদেশ মেডিক্যাল এসোসিয়েশন (বিএমএ), স্বাধীনতা চিকিৎসক পরিষদ (স্বাচিপ), অবস্টেট্রিকাল এন্ড গাইনোকোলজিকাল সোসাইটি অব বাংলাদেশ, সিলেট ডায়াবেটিক এসোসিয়েশন এবং বাংলাদেশ রেড ক্রিসেন্ট সোসাইটিসহ বিভিন্ন পেশাজীবী ও সামাজিক সংগঠনের সক্রিয় সদস্য। এসকল সংগঠনের নীতিনির্ধারণী পর্যায়েও তিনি দায়িত্ব পালন করেছেন।
আইসিসি বিশ্ব টুয়েন্টি২০ শতরানের তালিকা
নিচের তালিকায় আইসিসি বিশ্ব টুয়েন্টি২০ প্রতিযোগিতার বিভিন্ন আসরে করা সকল সেঞ্চুরি ধারাবাহিকভাবে তুলে ধরা হয়েছে। তালিকাটি ধারাবাহিকভাবে সাজানো হয়েছে। ছকে যে-কোনরূপ পরিসংখ্যানের জন্য প্রতীকে কলামের শিরোনামে ক্লিক করতে হবে।
পরিণীতা (১৯৫৩-এর চলচ্চিত্র)
পরিণীতা (হিন্দি: परिणीता) ১৯৫৩ সালে মুক্তিপ্রাপ্ত ভারতীয় হিন্দি ভাষার নাট্য চলচ্চিত্র। চলচ্চিত্রটি পরিচালনা করেছেন বিমল রায়। কথাসাহিত্যিক শরৎচন্দ্র চট্টোপাধ্যায় রচিত পরিণীতা গল্প অবলম্বনে ছবিটির চিত্রনাট্য লিখেছেন বিমল রায়, অসিত সেন, মনি ভট্টাচার্য, নবেন্দু ঘোষ; এবং সংলাপ লিখেছেন ভ্রজেন্দ্র গৌর ও নবেন্দু ঘোষ। এতে প্রধান চরিত্রে অভিনয় করেছেন অশোক কুমার, মিনা কুমারী, মনোরমা, ও নাজির হুসেন।
সঙ্গীত
পরিণীতা চলচ্চিত্রের গানের সুর ও সঙ্গীত পরিচালনা করেছেন অরুণ মুখোপাধ্যায়। গানের কথা লিখেছেন ভরত ব্যস।
হাওয়া (চলচ্চিত্র)
হাওয়া হলো ২০২২ সালের একটি বাংলাদেশী বাংলা ভাষার রহস্য–নাট্যধর্মী চলচ্চিত্র, যেটি পরিচালনা করেছেন মেজবাউর রহমান সুমন। চলচ্চিত্রটি সান মিউজিক অ্যান্ড মোশন পিকচার্স লিমিটেডের অধীনে প্রযোজিত এবং ফেসকার্ড প্রোডাকশনের অধীনে নির্মিত হয়েছে। চলচ্চিত্রটিতে অভিনয় করেছেন চঞ্চল চৌধুরী, নাজিফা তুষি, শরিফুল রাজ, সুমন আনোয়ার, সোহেল মণ্ডল, নাসির উদ্দিন খান, রিজভী রিজু প্রমুখ। এটি মেজবাউর রহমান সুমন পরিচালিত প্রথম চলচ্চিত্র। চলচ্চিত্রটির ট্রেইলার ৭ জুন, ২০২২-এ প্রকাশিত হয়।
চলচ্চিত্রটি ২০২২ সালের ২৯ জুলাই প্রেক্ষাগৃহে মুক্তি পায়।
পটভূমি
গভীর সমুদ্রে গন্তব্যহীন একটি ফিশিং ট্রলারে আটকে পড়া আটজন মাঝি মাল্লা এবং এক রহস্যময় বেদেনীকে ঘিরে চলচ্চিত্রটির কাহিনী আবর্তিত হয়েছে। চলচ্চিত্রটির গল্প মূলত একালের রূপকথা নির্ভর।
নির্মাণ
চলচ্চিত্রটির চিত্রগ্রহণ শুরু হয় ২০১৯ সালের ১৩ অক্টোবর। বঙ্গোপসাগরের কোল ঘেষা সেন্ট মার্টিন দ্বীপে হয়েছে এটির নির্মাণ কাজ।
মুক্তি
চলচ্চিত্রটি ২০২২-এর ৩ জুলাই সেন্সরবোর্ড থেকে ছাড়পত্র পায়। একই বছরের ২৯ জুলাই দেশের ২৪টি প্রেক্ষাগৃহে চলচ্চিত্রটি মুক্তি পায়। চলচ্চিত্রটি মুক্তির আগে এটির পোস্টার, ট্রেলার ও গানের মাধ্যমে দর্শকের কাছে জনপ্রিয়তা অর্জন করে। এ চলচ্চিত্রের হাশিম মাহমুদের লেখা ও সুর করা ‘সাদা সাদা কালা কালা’ গানটি দেশজুড়ে ছড়িয়ে যায়। মুক্তির পর চলচ্চিত্রটি দর্শকদের থেকে ইতিবাচক মন্তব্য লাভ করে।
এম পি জাবির
জাবির মাদারি পিল্লায়িল (জন্ম ৮ই জুন, ১৯৯৬), যিনি এমপি জাবির হিসাবে অধিক পরিচিত, একজন ভারতীয় ক্রীড়াবিদ যিনি ৪০০ মিটার হার্ডলস এবং ৪০০ মিটার দৌড় বিশেষজ্ঞ ।
২০১৭ এশিয়ান অ্যাথলেটিক্স চ্যাম্পিয়নশিপে ৪০০ মিটার হার্ডলস বিভাগে জাবির ৫০.২২ সেকেন্ডে দৌড় শেষ করে ব্রোঞ্জ পদক জিতেছেন। দোহার ২০১৯ সালের এশিয়ান অ্যাথলেটিক্স চ্যাম্পিয়নশিপে একই ইভেন্টে, ৪৯.৯৩ সেকেন্ডে দৌড় শেষ করে তিনি নিজের ব্যক্তিগত সেরা সময় উন্নীত করেন এবং ব্রোঞ্জ পদক জয় করেন এবং ২০১৯ বিশ্ব অ্যাথলেটিক্স চ্যাম্পিয়নশিপের জন্য যোগ্যতার মান অর্জন করেন।
দ্গে-'দুন-র্গ্যা-ম্ত্শো
দ্গে-'দুন-র্গ্যা-ম্ত্শো, (১৪৭৬-১৫৪২) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একজন বিখ্যাত বৌদ্ধ পণ্ডিত ছিলেন। পরবর্তীকালে পঞ্চম দলাই লামা তাকে দ্গে-লুগ্স ধর্মসম্প্রদায়ের দ্বিতীয় দলাই লামা রূপে চিহ্নিত করেন।
জন্ম
দ্গে-'দুন-র্গ্যা-ম্ত্শো তিব্বতের গ্ত্সাং অঞ্চলের তানাক নামক স্থানে ১৪৭৬ খ্রিষ্টাব্দে জন্মগ্রহণ করেন। তার পিতা কুন-দ্গা'-র্গ্যাল-ম্ত্শান দ্গে-'দুন-গ্রুবের শিষ্য ছিলেন। তার মাতার নাম ছিল কুন-দ্গা'-দ্পাল-মো । দ্গে-'দুন-র্গ্যা-ম্ত্শো যখন জন্মগ্রহণ করেন তখন তার পিতার বয়স ছিল পঁয়তাল্লিশ বছর। জন্মের সময় তার নাম রাখা হয় সাংস-র্গ্যাস-'ফেল
শিক্ষা
দশ বছর বয়সে তিনি শিক্ষার্থীর শপথ গ্রহণ করেন। তিনি গ্নাস-র্ন্যিং, স্নার-থাং ও তানাক বৌদ্ধবিহারে শিক্ষালাভ করেন। ১৪৮৭ খ্রিষ্টাব্দে তাকে দ্গে-'দুন-গ্রুবের অবতার রূপে ব্ক্রা-শিস-ল্হুন-পো বৌদ্ধবিহারের প্রধান লামা নির্বাচিত করা হয়। ১৪৯৪ খ্রিষ্টাব্দে তিনি দ্বুস যাত্রা করে 'ব্রাস-স্পুংস-ব্লো-গ্সাল-গ্লিং বৌদ্ধবিহারে তার শিক্ষা সমাপ্ত করেন।  পরবর্তী কুড়ী বছর তিনি তিব্বতের বিভিন্ন স্থানে ধর্মপ্রচার করেন। এই সময় তিনি ম্খাস-গ্রুব-নোর-সাং-র্গ্যা-ম্ত্শো  নামক বৌদ্ধ যোগীর সাথে বহুদিন একসঙ্গে সাধনা করেন।
পরিণীতা (দ্ব্যর্থতা নিরসন)
পরিণীতা শরৎচন্দ্র চট্টোপাধ্যায় রচিত ১৯১৪ সালের গল্প।
পরিণীতা বলতে আরো বোঝাতে পারে:-
পিসি কে আরিয়ান বৈদিক হিন্দু এইডেড স্কুল
পিসি কে আরিয়ান বৈদিক হিন্দু এইডেড স্কুল মরিশাসের ভ্যাকোয়াস-ফিনিক্সের একটি প্রাথমিক বিদ্যালয়,, যা শিক্ষার্থীদের প্রাথমিক শিক্ষা শংসাপত্র (সিপিই) এর জন্য  তৈরি করে।  ১৯১৮ সালে এটি পণ্ডিত কেশিনাথ কিস্তো কর্তৃক প্রতিষ্ঠিত হয়েছিল এবং এটি মরিশাসের আর্য সমাজের অংশ।
তথ্যসূত্র
<references group="" responsive="1">
২০২১–২২ নিউজিল্যান্ড নারী ক্রিকেট দলের ইংল্যান্ড সফর
নিউজিল্যান্ড নারী ক্রিকেট দল ২০২১ সালের সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ২০২১ সালের এপ্রিল মাসে সফরের সূচি নিশ্চিত করা হয়। ওডিআই সিরিজটি উভয় দলের জন্য ২০২২ নারী ক্রিকেট বিশ্বকাপ টুর্নামেন্টের প্রস্তুতি হিসেবে গণ্য হয়।
টি২০আই সিরিজে ইংল্যান্ড ২–১ ব্যবধানে জয়ী হয়। ওডিআই সিরিজে ইংল্যান্ড ৪–১ ব্যবধানে জয়লাভ করে।
দলীয় সদস্য
সিরিজ শুরুর আগে চোটের কারণে রোজম্যারি মেয়ার নিউজিল্যান্ড দল থেকে ছিটকে যান। তাঁর বদলি হিসেবে মলি পেনফোল্ডকে নিউজিল্যান্ড দলে যোগ করা হয়। টি২০আই সিরিজের আগে কোভিড-১৯ সংক্রান্ত ঝুঁকির কারণে ইংল্যান্ডের টি২০আই দল থেকে শার্লট ডিন ছিটকে গেলে এমা ল্যাম্বকে দলে নেয়া হয়।
প্রস্ততিমূলক ম্যাচ
সিরিজ শুরুর আগে নিউজিল্যান্ড দল ইংল্যান্ড এ দলের বিরুদ্ধে একটি প্রস্তুতিমূলক ম্যাচে অংশগ্রহণ করে।
২০১৪-১৫ দক্ষিণ আফ্রিকা ক্রিকেট দলের নিউজিল্যান্ড সফর
দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ২১-২৭ অক্টোবর, ২০১৪ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে তিনটি একদিনের আন্তর্জাতিকে অংশ নেয়।
সিরিজে ২-০ ব্যবধানে দক্ষিণ আফ্রিকা জয়লাভ করে। এ সিরিজ জয়ের ফলে গত পাঁচ বছরের মধ্যে দক্ষিণ আফ্রিকা দল ওডিআই র‌্যাঙ্কিংয়ে প্রথমবারের মতো শীর্ষে পৌঁছে।
২০০৮ আহমেদাবাদ বোমা হামলা
২৬ জুলাই ২০০৮ সালে ভারতের গুজরাতের আহমেদাবাদ শহরে ৭০ মিনিটের মধ্যে পরপর ২১টি বোমা বিস্ফোরন ঘটে যার ফলে প্রায় ৫৬ জন মানুষের মৃত্যু হয় ও ২০০ জন মানুষ আহত হন।
মঙ্গল মহাদেব
মঙ্গল মহাদেব  ৩৩ মি (১০৮  ফুট) মরিশাসের সাভান্নি জেলার  গঙ্গা তালাও এর (গ্র্যান্ড ব্যাসিন) প্রবেশদ্বারে ত্রিশুল নিয়ে দাঁড়িয়ে হিন্দু দেবতা শিবের লম্বা ভাস্কর্য।  এটা মরিশাসের সবচেয়ে লম্বা মূর্তি।  শিবের   একটি প্রতিরূপ মূর্তি আছে ভারতে গুজরাটের ভাদোদারায়   সুরসাগর হ্রদে ।
তথ্যসূত্র
<references group="" responsive="1">
জাংস্কার নদী
জাংস্কার নদী ভারতের জম্মু ও কাশ্মীর রাজ্যের ওপর দিয়ে প্রবাহিত একটি নদী।
ভূগোল
জাংস্কার নদী সিন্ধু নদের উপনদী । এই নদী ডোডা নদী ও সারাপ নদী মিলিত হয়ে তৈরী হয়েছে।
সারাপ নদী
সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে। এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়। পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়। এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়েছে।
জাংস্কার নদী
পাদুমে পৌঁছে সারাপ নদী ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে। এরপর এই নদী জাংস্কার গর্জের মধ্যে দিয়ে উত্তর পূর্ব দিকে প্রবাহিত হয়ে নিম্মুতে সিন্ধু নদের সাথে মিলিত হয়েছে।
চাদর ট্রেক
thumb|300px|left|শীতকালে জাংস্কার নদীর ওপর জমে যাওয়া বরফের স্তর জাংস্কার নদীর গর্জ বরাবর গ্রীষ্মকালে চিলিং থেকে নিম্মু পর্যন্ত ভ্রমণপিপাসুদের ভিড় লেগে থাকে। শীতকালে জাংস্কার যাওয়ার রাস্তা তুষারপাতের জন্য বন্ধ হয়ে গেলে, বরফ জমা জাংস্কার নদীর ওপর দিয়ে ট্রেকাররা চিলিং, তিলত সামদো, টিব, নেরাক হয়ে পাদুম পর্যন্ত কয়েকদিনে হেঁটে যেতে পারে। এই ট্রেক চাদর ট্রেক নামে বিখ্যাত। শীতকালে নেরাক গ্রামে অবস্থিত জমে যাওয়া জলপ্রপাত ট্রেকারদের নিকট একটি আকর্ষণীয় স্থান।
বাতুল ফাতিমা
সৈয়দা বাতুল ফাতিমা নাকভি আরও পরিচিত বাতুল ফাতিমা (জন্ম ১৪ আগস্ট ১৯৮২) হলেন একজন পাকিস্তান নারী ক্রিকেটার যিনি পাকিস্তান জাতীয় নারী ক্রিকেট দলের হয়ে আন্তর্জাতিক ক্রিকেট খেলে থাকেন। তিনি ২০১১ সাল থেকে ৫০ ওয়ানডে গেম খেলেছেন এবং ২০০৪ সালে এখনও পর্যন্ত মাত্র একটি টেস্ট ম্যাচ খেলেছেন।
একদিনের আন্তর্জাতিক
ফাতিমার একদিনের আন্তর্জাতিকে অভিষেক ঘটে ২০০১ সালের ৯ এপ্রিল নেদারল্যান্ড মহিলা ক্রিকেট দলের বিরুদ্ধে।
টি২০ আন্তর্জাতিক
তিথীর টুয়েন্টি ২০ আন্তর্জাতিকে অভিষেক ঘটে ২০০৯ সালের ২৫ মে আয়ারল্যান্ড মহিলা ক্রিকেট দলের বিরুদ্ধে।
জাপান-লাওস সম্পর্ক
জাপান-লাওস সম্পর্ক (日本とラオスの関係, ສາຍພົວພັນ ລາວ-ຍີ່ປຸ່ນ) বলতে জাপান এবং লাওসের মধ্যকার বর্তমান এবং ঐতিহাসিক সম্পর্ককে বোঝায়। লাওসের দূতাবাস টোকিওতে অবস্থিত। অপরদিকে জাপানের দূতাবাস ভিয়েনতিয়েনে অবস্থিত। উভয় দেশের মধ্যে কূটনৈতিক সম্পর্ক ১৯৫৫ সালে প্রতিষ্ঠিত হয়েছিল।
রাষ্ট্রীয় পরিদর্শন
২০১২ সালের মার্চে, লাওসের প্রধানমন্ত্রী থংসিং থাম্মাভং, জাপানের প্রধানমন্ত্রী ইয়োশিহিকো নোদার সাথে সাক্ষাতের জন্য টোকিও যান।
আইলিন ফেয়ারবেয়ার্ন
আইলিন ফেয়ারবেয়ার্ন (২৭ জুন ১৮৯৩ – ৯ আগস্ট ১৯৮১) ছিলেন একজন নিউজিল্যান্ডীয় শিক্ষক এবং ভূগোলবিদ। তিনি ২৭ জুন ১৮৯৩-এ নিউজিল্যান্ডের ডুনেডিনে জন্মগ্রহণ করেছিলেন।
হাসান নাসির
হাসান নাসির (ইংরেজি: Hasaan Nasir) (১ জানুয়ারি, ১৯২৮—১৩ নভেম্বর, ১৯৬০) তেলেঙ্গানা বিপ্লব ও পাকিস্তানি সাম্যবাদী আন্দোলনের নেতা ছিলেন। তিনি ছিলেন পাকিস্তান কমিউনিস্ট পার্টির অন্যতম প্রধান।
সাম্যবাদী আন্দোলন
হাসান নাসির ব্রিটিশ ভারতে র দক্ষিণ হায়দ্রাবাদে অভিজাত মুসলিম পরিবারে জন্মগ্রহণ করেন। তিনি ছিলেন নবাব মুহসিন উল মুলক এর বংশোদ্ভূত ব্যক্তি। কেমব্রিজ এ পড়াশোনাকালে সাম্যবাদে আকৃষ্ট হন তিনি। ভারতের তেলেঙ্গানা বিপ্লবে অংশগ্রহণ করেছিলেন। ভারত বিভাজনে র পর ১৯৪৭ সালে পাকিস্তান চলে যান হাসান। কমিউনিস্ট আন্দোলনে যুক্ত হওয়ার কারণে সেদেশের শাসকদের বিরাগভাজন হয়ে পড়েন। অভিজাত পরিবারে জন্ম নিলেও তিনি শাসকবিরোধী অবস্থান নিয়েছিলেন। তিনি পাকিস্তানে নিষিদ্ধ কমিউনিস্ট পার্টির সম্পাদক হন। করাচীতে ছাত্র শ্রমিক ও কৃষকদের আন্দোলনের সঙ্গে জড়িত ছিলেন নাসির। তদানীন্তন শাসক গোষ্ঠী গণতান্ত্রিক আন্দোলন নিষিদ্ধ করলে তিনি অন্তরীন অবস্থায় চলে যান।
মৃত্যু
১৯৬০ সালে তাকে লাহোর শহরে লাহোর দুর্গে ধরে নিয়ে যাওয়া হয় ও সন্দেহ করা হয় অত্যাচারের পর মেরে ফেলা হয়েছিল।
স্মরণ
পাকিস্তানের প্রগতিশীল সাহিত্যিক সাংবাদিক সিবতে হাসানের বই 'শের- ই- নিগারন' তে হাসান নাসিরের কথা আছে। তার ওপরে রচিত ইশাক মহম্মদের বইএর নাম 'হাসান নাসির কি শাহাদাত'